เริ่มแรกเลยจะรู้สึกคัน พอเกาแล้วจะขึ้นตุ่มแดง ลักษณะตุ่มจะขึ้นเป็นเม็ดใส ๆ เกาะเรียงกันหลายเม็ด ขึ้นมาได้ 5 วันแล้วตอนนี้เริ่มจางลงแล้ว แต่ยังคันอยู่ มีที่แขนประมาณ 4 จุด ที่ต้นขาประมาณ 4 จุด และประปรายที่มืออีกเล็กน้อย ไปหาแล้วขูดตุ่มไปดูบอกว่าอาจแพ้อะไรบางอย่าง เลยได้ยาทากับยาแก้แพ้มาทาน
สวัสดีค่ะอาการมีผื่นคันที่แขน ขา เป็นตุ่มแดงๆดังกล่าวมา อาจจะเกิดจาก ตุ่มแพ้จากการสัมผัส เช่น สบู่ โลชั่น น้ำหอม ตุ่มแพ้จากภายในตัวเอง คือไม่มีสาเหตุจากภายนอก มักขึ้นตามข้อพับแขนและขา ข้อพับคอ เชื้อราที่ผิวหนัง เริมที่ผิวหนังมักเป็นตุ่มน้ำใสและแสบ ตุ่มคันจากการแพ้แสง คือเป็นหลังไปสัมผัสแสงแดด แต่พบได้น้อยในเบื้องต้นไม่ไปแกะเกาบริเวณที่เป็น รับประทานยาแก้แพ้แก้คันตามที่แพทย์สั่งมาได้ รักษาความสะอาดบริเวณผิวหนังให้ดี ไม่ให้เกิดแผลเป็นเปิดขึ้นมาหรือทำให้เกิดการติดเชื้อแบคทีเรียแทรกซ้อนขึ้นมาได้และควรกลับไปพบแพทย์หากยังมีตุ่มน้ำดังกล่าวเป็นลุกลามและเรื้อรังขึ้นเรื่อยๆ หลังจากกินยาแก้คันแล้วไม่ทุเลา หรือมีลักษณะของการติดเชื้อที่ผิวหนังเช่น มีหนอง ปวด บวม แดง ร่วมด้วย